sukhrobnurali/uzbek-legal-corpus huggingface dataset:
“OʻZBEKQOGʻOZSANOAT” UYuShMASINI TUGATISh TOʻGʻRISIDA
(resolution, 2021-02-22)

Oʻzbekiston Respublikasi Prezidentining “Xoʻjalik boshqaruv organlari tizimini takomillashtirish toʻgʻrisida” 2003-yil 22-dekabrdagi PF-3366-son Farmoniga muvofiq Vazirlar Mahkamasi qaror qiladi: 1. “Oʻzbekqogʻozsanoat” uyushmasi muassislari umumiy yigʻilishida uyushmani tugatish toʻgʻrisida qaror qabul qilinganligi maʼlumot uchun qabul qilinsin. 2. “Oʻzbekqogʻozsanoat” uyushmasini tugatish bilan bogʻliq ishlarni muvofiqlashtirish uchun 1-ilovaga muvofiq tarkibda ishchi komissiya tuzilsin. Ishchi komissiya “Oʻzbekqogʻozsanoat” uyushmasini tugatish bilan bogʻliq chora-tadbirlar kompleksini qonun hujjatlarida belgilangan tartibda amalga oshirsin. 3. Belgilab qoʻyilsinki, Oʻzbekiston Respublikasi Moliya vazirligi va Tashqi iqtisodiy faoliyat milliy banki tomonidan berilgan kreditlar boʻyicha “Oʻzbekqogʻozsanoat” uyushmasi majburiyatlari “Oʻzbek qogʻozi” aksiyadorlik jamiyatiga beriladi. 4. Oʻzbekiston Respublikasi Mehnat va aholini ijtimoiy muhofaza qilish vazirligi “Oʻzbekqogʻozsanoat” uyushmasi tugatilishi munosabati bilan boʻshab qolayotgan xodimlarni ishga joylashtirish chora-tadbirlarini koʻrsin. 5. Oʻzbekiston Respublikasi Davlat mulki qoʻmitasi “Oʻzbek qogʻozi” aksiyadorlik jamiyati aksiyalari paketlarining davlat ulushini professional boshqaruvchi kompaniyalarga ishonchli boshqaruvga tender asosida belgilangan tartibda berilishini taʼminlasin. 6. Oʻzbekiston Respublikasi Hukumatining 2-ilovaga muvofiq qarorlariga oʻzgartirish va qoʻshimchalar kiritilsin. 7. Vazirlar Mahkamasining “Respublika qogʻoz sanoatini boshqarish tuzilmasini takomillashtirish chora-tadbirlari toʻgʻrisida” 2001-yil 20-iyundagi 257-son qarori oʻz kuchini yoʻqotgan deb hisoblansin. 8. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari M.Z. Usmonov zimmasiga yuklansin. 1. Vazirlar Mahkamasining “Yarmarka savdosini tashkil etishni takomillashtirish chora-tadbirlari toʻgʻrisida” 2002-yil 13-noyabrdagi 391-son qaroriga 5-ilovaning 4-bandi oʻz kuchini yoʻqotgan deb hisoblansin. 2. Vazirlar Mahkamasining “2003-2004-yillarda korxonalarni davlat tasarrufidan chiqarish va xususiylashtirish dasturi toʻgʻrisida” 2003-yil 17-apreldagi 185-son qaroriga ilovadagi “Oʻzbekqogʻozsanoat” uyushmasi” soʻzlari chiqarib tashlansin. 3. Vazirlar Mahkamasining “Bolalar sportini targʻib qilish va bolalar uchun sport tovarlari ishlab chiqarish turlarini kengaytirish boʻyicha qoʻshimcha chora-tadbirlar toʻgʻrisida” 2003-yil 18-iyuldagi 318-son qarorining (Oʻzbekiston Respublikasi QT, 2003-y., 7-son, 64-modda) 4-bandidan “Oʻzbekqogʻozsanoat” (Umarov)” soʻzlari chiqarib tashlansin.
“OBYEKTLAR, QUVVATLARNI IShGA TUShIRISh VA ULARNING QURILIShIGA KIRITILGAN INVESTITSIYaLARDAN FOYDALANISh TOʻGʻRISIDA HISOBOT” BOʻYIChA 1-QURILISh (YILLIK) VA 1-QURILISh (ChORAKLIK) DAVLAT STATISTIKA HISOBOTI ShAKLLARINI TOʻLDIRISh TARTIBI TOʻGʻRISIDAGI YOʻRIQNOMANI TASDIQLASh HAQIDA
(resolution, 2007-09-22)

“Davlat statistikasi toʻgʻrisida”gi Qonunga asosan va Vazirlar Mahkamasining 2003-yil 24-sentabrdagi 409-sonli “Qurilish doirasidagi hisobotlarni yanada takomillashtirish boʻyicha tadbirlar” toʻgʻrisidagi qarori asosida Davlat statistika qoʻmitasi qaror qiladi: 1. “Obyektlar, quvvatlarni ishga tushirish va ularning qurilishiga kiritilgan investitsiyalardan foydalanish toʻgʻrisida hisobot” boʻyicha 1-qurilish (yillik) va 1-qurilish (choraklik) davlat statistika hisoboti shakllarini toʻldirish tartibi toʻgʻrisidagi yoʻriqnoma ilovaga* muvofiq tasdiqlansin. 2. Mazkur qaror barcha xoʻjalik yurituvchi subyektlarga foydalanish uchun yetkazilsin. 3. Mazkur qaror Oʻzbekiston Respublikasi Adliya vazirligida davlat roʻyxatida qayd qilingan kundan boshlab oʻn kun oʻtgach kuchga kiradi.
Tavakkalchilikka asoslangan oʻyin avtomatlari zalini tashkil qilish tartibi toʻgʻrisidagi nizomni tasdiqlash haqida
(order, 2024-12-28)

Oʻzbekiston Respublikasi Vazirlar Mahkamasining “Pul-buyum lotereyalari oʻtkazishni tashkil etishni takomillashtirish chora-tadbirlari toʻgʻrisida”gi 2002-yil 15-noyabrdagi 396-son va “Lotereyalar, totalizator va tavakkalchilikka asoslangan boshqa oʻyinlar tashkil etish faoliyatini litsenziyalash toʻgʻrisidagi nizomni tasdiqlash haqida”gi 2003-yil 16-iyuldagi 314-son qarorlariga asosan buyuraman: 1. Tavakkalchilikka asoslangan oʻyin avtomatlari zalini tashkil qilish tartibi toʻgʻrisidagi nizom ilovaga* muvofiq tasdiqlansin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan sanadan oʻn kun oʻtgandan keyin kuchga kiradi.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISh VA QOʻShIMChALAR KIRITISh TOʻGʻRISIDA
(resolution, 2010-05-21)

Oʻzbekiston Respublikasi Prezidentining “Umumiy foydalaniladigan avtomobil yoʻllari qurish va ulardan foydalanishni boshqarish tizimini takomillashtirish toʻgʻrisida” 2003-yil 19-avgustdagi PF-3292-son Farmonini bajarish yuzasidan hamda Oʻzbekiston Respublikasi Vazirlar Mahkamasining “Oʻzavtoyoʻl” davlat-aksiyadorlik kompaniyasi va Oʻzbekiston Respublikasi Moliya vazirligi huzuridagi Respublika yoʻl jamgʻarmasi faoliyatini tashkil etish masalalari toʻgʻrisida” 2003-yil 21-avgustdagi 361-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.R. Yunusov zimmasiga yuklansin. 1. Vazirlar Mahkamasining “Avtomobilda xorijiy yuk tashuvchilarning Oʻzbekiston Respublikasi hududiga kirishlari, boʻlishlari, yuk olib oʻtishlari va undan chiqib ketishlari tartibi toʻgʻrisida” 1995-yil 11-yanvardagi 11-son qarorining 5-bandi quyidagi tahrirda bayon qilinsin: “Hududga kirish hujjatlarini rasmiylashtirganlik uchun stavka va avtotransport vositalarining Oʻzbekiston Respublikasi hududiga kirganligi uchun olinadigan toʻlov qonun hujjatlari bilan belgilanadi. Yigʻimlarni undirish erkin muomaladagi valyutada bevosita bojxona postlarida vakolatli banklarning qabul qilish punktlarida amalga oshiriladi, olingan mablagʻlar jamgʻarma daromadlarining tranzit hisob raqamlari orqali Oʻzbekiston Respublikasi Moliya vazirligi huzuridagi Respublika yoʻl jamgʻarmasining valyuta hisob raqamlariga qonun hujjatlarida belgilangan tartibda oʻtkaziladi. Hujjatlarni rasmiylashtirish, Oʻzbekiston Respublikasi hududiga kirish uchun yigʻimlar toʻlash ustidan nazorat bojxona organlari tomonidan amalga oshiriladi. Belgilansinki, Oʻzbekiston Respublikasi Moliya vazirligi huzuridagi Respublika yoʻl jamgʻarmasiga tushgan valyuta mablagʻlaridan “Oʻzavtoyoʻl” davlat-aksiyadorlik kompaniyasi tomonidan, tranzit magistral yoʻllarni taʼmirlash va saqlash uchun yoʻl texnikalari, asbob-uskunalar, texnologiyalar hamda xorijda ishlab chiqarilgan materiallarni sotib olish, shuningdek xorijda yoki xorijiy firmalar mutaxassislarini respublikaga taklif qilgan holda malakali kadrlar tayyorlash uchun foydalaniladi”. 2. Vazirlar Mahkamasining “Oʻzbekiston Respublikasi yuk oqimlarining Gruziya portlari orqali oʻtishini muvofiqlashtirish boʻyicha Hukumat komissiyasini tashkil etish toʻgʻrisida” 1996-yil 24-maydagi 194-son qarorining 1-bandidagi “Tashqi iqtisodiy aloqalar vazirligi”, “Oʻzavtoyoʻl” konserni”, “Oʻzavtotrans” korporatsiyasi”, “Oʻzdavpaxtasanoatsotish” uyushmasi” soʻzlari tegishli ravishda “Tashqi iqtisodiy aloqalar agentligi”, “Oʻzavtoyoʻl” davlat- aksiyadorlik kompaniyasi”, “Oʻzbekiston avtomobil va daryo transporti agentligi”, “Oʻzpaxtasanoat” uyushmasi” soʻzlari bilan almashtirilsin.
OʻZBEKISTON RESPUBLIKASIDA IShLAB ChIQARILMAYDIGAN ChETDAN OLIB KELINADIGAN TEXNOLOGIYA ASBOB-USKUNALARI, EHTIYoT QISMLAR, MATERIALLAR VA KOMPONENTLARNI MAHALLIYLAShTIRILADIGAN MAHSULOTNI IShLAB ChIQARIShDA TEXNOLOGIYA JARAYoNIDA FOYDALANILADIGAN TOIFAGA KIRITISh TOʻGʻRISIDA XULOSALAR BERISh TARTIBI HAQIDAGI NIZOMNI TASDIQLASh TOʻGʻRISIDA
(resolution, 2010-10-28)

Oʻzbekiston Respublikasi Vazirlar Mahkamasining 2004-yil 14-yanvardagi 18-sonli “2004-2005-yillar davrida mahalliy xomashyo negizida tayyor mahsulotlar, butlovchi buyumlar va materiallar ishlab chiqarishni mahalliylashtirish dasturini amalga oshirishga doir qoʻshimcha chora-tadbirlar toʻgʻrisida”gi qarorining 6-bandiga muvofiq, Oʻzbekiston Respublikasi Tashqi iqtisodiy aloqalar agentligi, Iqtisodiyot vazirligi, Moliya vazirligi, Davlat bojxona qoʻmitasi va Davlat soliq qoʻmitasi qaror qiladi: 1. Oʻzbekiston Respublikasida ishlab chiqarilmaydigan chetdan olib kelinadigan texnologiya asbob-uskunalari, ehtiyot qismlar, materiallar va komponentlarni mahalliylashtiriladigan mahsulotni ishlab chiqarishda texnologiya jarayonida foydalaniladigan toifaga kiritish toʻgʻrisida xulosalar berish tartibi haqidagi nizomni tasdiqlash toʻgʻrisida nizom ilovaga* muvofiq tasdiqlansin. 2. Mahalliylashtirish kompleks dasturiga kiritilgan korxona tomonidan bojxona organlariga vakolatli organning nizomda belgilangan tartibda Oʻzbekiston Respublikasida ishlab chiqarilmaydigan chetdan olib kelinadigan texnologiya asbob-uskunalari, ehtiyot qismlar, materiallar va komponentlarni mahalliylashtiriladigan mahsulotni ishlab chiqarishda texnologiya jarayonida foydalaniladigan toifaga kiritish yuzasidan bergan xulosasi taqdim qilinganda, bojxona toʻlovlari olinmaydi (bojxonada rasmiylashtirish yigʻimlaridan tashqari). 3. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
AYRIM TURDAGI TADBIRKORLIK FAOLIYATI BILAN ShUGʻULLANAYOTGAN YuRIDIK VA JISMONIY ShAXSLAR UChUN QATʼIY BELGILANGAN SOLIQNI HISOBLAB ChIQARISh VA TOʻLASh TARTIBI TOʻGʻRISIDAGI NIZOMGA OʻZGARTIRISh KIRITISh HAQIDA
(resolution, 2008-01-31)

Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasi va Oʻzbekiston Respublikasi Vazirlar Mahkamasining 2003-yil 25-dekabrdagi “Oʻzbekiston Respublikasi Davlat budjetining 2004-yildagi parametrlari toʻgʻrisida”gi 567-son qaroriga asosan qaror qilamiz: 1. Oʻzbekiston Respublikasi Moliya vazirligi va Davlat soliq qoʻmitasining 2003-yil 31-yanvardagi 24-son va 2003-19-son qarori (2003-yil 16-fevral, roʻyxat raqami 1218-son — Meʼyoriy hujjatlar axborotnomasi, 2003-yil, 4-son) bilan tasdiqlangan Alohida turdagi tadbirkorlik faoliyati bilan shuQullanayotgan yuridik va jismoniy shaxslar uchun qatʼiy belgilangan soliqni hisoblab chiqarish va toʻlash tartibi toʻgʻrisidagi nizomning 6-bandi toʻrtinchi xatboshi quyidagi tahrirda bayon etilsin: “pul (buyum) yutuqli tavakkalchilikka asoslangan oʻyin avtomatlari, shu jumladan oʻyin avtomatlari zallarini tashkil etish boʻyicha faoliyat;”. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
XALQARO SHARTNOMALARNI TASDIQLASH TOʻGʻRISIDA
(resolution, 2004-02-13)

“Oʻzbekiston Respublikasining xalqaro shartnomalar toʻgʻrisida”gi Oʻzbekiston Respublikasi Qonunining 20-moddasiga muvofiq, Vazirlar Mahkamasi qaror qiladi: 1. Quyidagilar: 2003-yil 24-noyabrda Sofiya shahrida imzolangan Oʻzbekiston Respublikasi Hukumati bilan Bolgariya Respublikasi Hukumati oʻrtasida daromad va mol-mulk soliqlariga nisbatan ikkiyoqlama soliq solinishiga yoʻl qoʻymaslik toʻgʻrisidagi Konvensiya; Oʻzbekiston Respublikasi Hukumati bilan Bolgariya Respublikasi Hukumati oʻrtasida 2003-yil 24-noyabrda Sofiya shahrida imzolangan Xalqaro aralash yuk tashish toʻgʻrisidagi Bitim; 2003-yil 24-noyabrda Sofiya shahrida imzolangan Oʻzbekiston Respublikasi Hukumati bilan Bolgariya Respublikasi Hukumati oʻrtasida temir yoʻl transporti sohasida hamkorlik toʻgʻrisidagi Bitim; 2003-yil 24-noyabrda Sofiya shahrida imzolangan Oʻzbekiston Respublikasi Hukumati bilan Bolgariya Respublikasi Hukumati oʻrtasida giyohvandlik vositalari va psixotrop moddalarning noqonuniy aylanishiga, ularni suiisteʼmol qilishga va prekursorlarning noqonuniy aylanishiga qarshi kurashda hamkorlik qilish toʻgʻrisidagi Bitim; 2003-yil 24-noyabrda Sofiya shahrida imzolangan Oʻzbekiston Respublikasi Hukumati bilan Bolgariya Respublikasi Hukumati oʻrtasida gʻayriqonuniy ravishda boʻlib turgan shaxslarni qaytarib qabul qilish toʻgʻrisidagi Bitim; 2003-yil 24-noyabrda Sofiya shahrida imzolangan Oʻzbekiston Respublikasi Hukumati bilan Bolgariya Respublikasi Hukumati oʻrtasidagi Veterinariya-sanitariya konvensiyasi. 2. Oʻzbekiston Respublikasi Tashqi ishlar vazirligi Oʻzbekiston Respublikasi tomonidan mazkur xalqaro shartnomalarning kuchga kirishi uchun zarur boʻlgan davlat ichki tartib-taomillari bajarilganligi toʻgʻrisida tegishli bildirishnomalar yuborsin. 3. Oʻzbekiston Respublikasi Bosh vazirining oʻrinbosarlari hamda tegishli vazirlik va idoralarning rahbarlari ushbu xalqaro shartnomalar kuchga kirgandan keyin Oʻzbekiston Respublikasining majburiyatlari bajarilishi ustidan belgilangan tartibda nazoratni taʼminlasin.
QUVAYT DAVLATI BILAN HAR TOMONLAMA HAMKORLIKNI YANADA RIVOJLANTIRISH CHORA-TADBIRLARI TOʻGʻRISIDA
(resolution, 2004-02-11)

Oʻzbekiston Respublikasi Prezidentining 2004-yil 19-20-yanvarda Quvayt Davlatiga rasmiy tashrifi davomida imzolangan bitimlar va erishilgan kelishuvlarni bajarish hamda ikki tomonlama hamkorlikni siyosiy, savdo-iqtisodiy, investitsiya va gumanitar sohalarda rivojlantirish uchun shart-sharoitlar yaratish maqsadida Vazirlar Mahkamasi qaror qiladi: 1. Quvayt Davlati bilan hamkorlik koʻlamini kengaytirish tadbirlari rejasi 1-ilovaga* muvofiq tasdiqlansin. 2. Oʻzbekiston Respublikasi Tashqi ishlar vazirligi, Ichki ishlar vazirligi, Moliya vazirligi, Iqtisodiyot vazirligi, Qishloq va suv xoʻjaligi vazirligi, Milliy xavfsizlik xizmati, Vazirlar Mahkamasining Tashqi iqtisodiy aloqalar va xorijiy investitsiyalar departamenti, Tashqi iqtisodiy aloqalar agentligi, Davlat soliq qoʻmitasi, Vazirlar Mahkamasi huzuridagi Narkotik moddalarni nazorat qilish milliy markazi, Tashqi iqtisodiy faoliyat milliy banki, “Oʻzbekiston havo yoʻllari” aviakompaniyasi va “Oʻzavtoyoʻl” davlat-aksiyadorlik kompaniyasi rasmiy tashrif davomida imzolangan bitim va hujjatlarni amalga oshirish yuzasidan muntazam ravishda nazorat oʻrnatsinlar. 3. Quvayt Davlati hukumati hamda iqtisodiy sohada faoliyat koʻrsatayotgan jamgʻarmalar, iqtisodiy-moliyaviy muassasalar, hususan, Quvayt arab iqtisodiy taraqqiyot jamgʻarmasi bilan uzoq muddatli va samarali hamkorlikni rivojlantirish chora-tadbirlari koʻzda tutilsin. Ushbu chora-tadbirlarni amalga oshirish Iqtisodiyot vazirligi (R.Azimov) va Tashqi iqtisodiy aloqalar agentligi (E.Gʻaniyev) zimmasiga yuklansin. 4. Savdo-iqtisodiy va ilmiy-texnikaviy hamkorlikni rivojlantirish maqsadida 2004-yil 15-aprelgacha Tashqi ishlar vazirlari hamraisligida Quvayt tomoni bilan birgalikda hukumatlararo qoʻshma komissiyani tuzish toʻgʻrisida oʻzaro kelishuvga erishilsin. Qoʻshma komissiyaning Oʻzbekiston tomoni aʼzolarining roʻyxati 2-ilovaga* muvofiq tasdiqlansin. 5. Oʻzbekiston Respublikasi Tashqi ishlar vazirligi 2004-yil 1-iyulgacha Quvayt tomoni bilan birgalikda mazkur davlatda Oʻzbekiston Respublikasining elchixonasini ochish bilan bogʻliq tashkiliy masalalar hal etilishini taʼminlasin. 6. Mazkur qarorning bajarilishini nazorat qilish Oʻzbekiston Respublikasining Bosh vaziri Sh.Mirziyoyev zimmasiga yuklansin.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRIShLAR KIRITISh TOʻGʻRISIDA
(resolution, 2020-06-16)

Oʻzbekiston Respublikasi Vazirlar Mahkamasining “Vazirliklar va idoralarning budjetdan tashqari jamgʻarmalariga mablagʻlar ajratish va ulardan foydalanishni tartibga solish chora-tadbirlari toʻgʻrisida” 2003-yil 19-noyabrdagi 520-son qaroriga muvofiq Vazirlar Mahkamasi qaror qiladi: Oʻzbekiston Respublikasi Hukumatining ilovaga muvofiq ayrim qarorlariga oʻzgartirishlar kiritilsin. 1. Oʻzbekiston Respublikasi Vazirlar Mahkamasining “Xorijiy valyutadagi davlat bojlari, yigʻimlar hamda soliq boʻlmagan boshqa toʻlovlar stavkalari toʻgʻrisida” 1993-yil 19-avgustdagi 423-son qaroriga 2-ilovaning “Bojlar, yigʻimlar va soliq boʻlmagan boshqa toʻlovlardan tushgan valyuta tushumlarini taqsimlash” jadvalida: 2 va 3-bandlardagi “15” va “85” raqamlari tegishli ravishda “65” va “35” raqamlari bilan almashtirilsin; 4-banddagi “15” va “85” raqamlari tegishli ravishda “10” va “90” raqamlari bilan almashtirilsin; 5-banddagi “Vazirliklar, idoralar fondi” ustuni “10%” raqami bilan toʻldirilsin, “Davlat budjeti” ustunidagi “100” raqami “90” raqami bilan almashtirilsin; 9-banddagi “15” va “85” raqamlari tegishli ravishda “100” va “0” raqamlari bilan almashtirilsin.
ISLOM TARAQQIYOT BANKI BILAN HAMKORLIKNI RIVOJLANTIRISh ChORA-TADBIRLARI TOʻGʻRISIDA
(resolution, 2021-02-22)

Islom taraqqiyot banki ishtirokidagi loyihalarni tayyorlash va amalga oshirishni jadallashtirish maqsadida Vazirlar Mahkamasi qaror qiladi: 1. 2004—2007-yillarda Islom taraqqiyot banki bilan birgalikda amalga oshirish moʻljallangan loyihalar roʻyxati 1-ilovaga muvofiq maʼqullansin. 2. Islom taraqqiyot banki bilan birgalikdagi loyihalar va texnik koʻmaklashish grantlarini amalga oshirish boʻyicha tadbirlar dasturi 2-ilovaga muvofiq tasdiqlansin. 3. Vazirlar Mahkamasi komplekslari, vazirliklar va idoralar, xoʻjalik birlashmalarining koʻrsatib oʻtilgan loyihalarni tayyorlash va amalga oshirish uchun masʼul boʻlgan rahbarlari: amalga oshirish moʻljallangan qoʻshma loyihalarni tayyorlashdan tortib toʻliq tugallashgacha boʻlgan zarur ishlarning butun turkumi boʻyicha samarali monitoringni taʼminlash uchun ikki hafta muddatda ishchi guruhlar tuzsinlar; xarajatlarning mahalliy ulushini moliyalashtirish va qarz mablagʻlarni qaytarishning aniq manbalarini nazarda tutuvchi loyihalarning texnik-iqtisodiy asoslanishi oʻz vaqtida ishlab chiqilishi va ekspertizadan oʻtkazilishini taʼminlovchi chora-tadbirlar rejasini bir oy muddatda tasdiqlasinlar. 4. Belgilab qoʻyilsinki: Islom taraqqiyot banki ishtirokida ishlab chiqiladigan loyihalarning texnik-iqtisodiy asoslanishini ishlab chiqishga topshiriqlar ishchi guruhlar tomonidan Oʻzbekiston Respublikasi Iqtisodiyot vazirligi va Moliya vazirligiga majburiy tartibda kelishish uchun taqdim etiladi; yangi loyihalarni moliyalashtirishga buyurtmanomalar Vazirlar Mahkamasining tegishli komplekslari rahbarlari va Oʻzbekiston Respublikasi Iqtisodiyot vazirligi bilan kelishilgandan keyin Vazirlar Mahkamasining Tashqi iqtisodiy aloqalar va xorijiy investitsiyalar departamenti tomonidan Islom taraqqiyot bankiga yuboriladi. 5. 1-ilovada koʻrsatilgan qoʻshma loyihalarni tayyorlash va amalga oshirishni jadallashtirish maqsadida Oʻzbekiston Respublikasi Bosh vazirining oʻrinbosari, Tashqi iqtisodiy aloqalar agentligining raisi E.M.Gʻaniyev moliyaviy va texnik koʻmakni olish uchun Islom taraqqiyot bankida buyurtmanomalarni imzolashga vakil qilinsin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari E.M.Gʻaniyev zimmasiga yuklansin.
BYDJET MUASSASALARI VA TASHKILOTLARI XODIMLARINI MODDIY RAGʻBATLANTIRISHNING MAXSUS JAMGʻARMASI TOʻGʻRISIDAGI NIZOMGA OʻZGARTIRISH KIRITISH TOʻGʻRISIDA
(order, 2024-10-25)

Oʻzbekiston Respublikasi Vazirlar Mahkamasining “Davlat va xoʻjalik boshqaruvi respublika organlarining boshqaruv xodimlari sonini maqbullashtirish va qisqartirish toʻgʻrisida”gi 2004-yil 5-yanvardagi 1-son qaroriga muvofiq buyuraman: 1. Oʻzbekiston Respublikasi Moliya vazirligi tomonidan 1995-yil 8-sentabrda 98-son bilan tasdiqlangan Budjet muassasalari va tashkilotlari xodimlarini moddiy ragʻbatlantirishning maxsus jamgʻarmasi toʻgʻrisidagi nizomni (1995-yil 20-sentabr, roʻyxat raqami 177-son — Meʼyoriy hujjatlar axborotnomasi, 2002-yil 6-son) II-boʻlimining birinchi xatboshidagi ikkinchi gap quyidagi tahrirda bayon etilsin: “Hukumat qarorlarida belgilangan hollarda, ushbu jamgʻarmaga boshqaruv xodimlarining soni qisqarishi munosabati bilan boʻshab qoladigan va xodimlarni moddiy ragʻbatlantirishga yoʻnaltiriladigan mablagʻlar ham yoʻnaltiriladi.”. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kundan oʻtgandan keyin amalga kiritilsin.
BOShQARUV APPARATI XODIMLARI SONI QISQARIShI MUNOSABATI BILAN BOʻShAB QOLADIGAN MABLAGʻLARDAN FOYDALANISh TARTIBI TOʻGʻRISIDAGI NIZOMNI TASDIQLASh HAQIDA
(resolution, 2021-02-15)

Oʻzbekiston Respublikasi Vazirlar Mahkamasining “Davlat va xoʻjalik boshqaruvi respublika organlarining boshqaruv xodimlari sonini maqbullashtirish va qisqartirish toʻgʻrisida”gi 2004-yil 5-yanvardagi 1-son qarorining 5-bandiga muvofiq Oʻzbekiston Respublikasi Moliya vazirligi va Mehnat va aholini ijtimoiy muhofaza qilish vazirligi qaror qiladi: 1. Boshqaruv apparati xodimlari soni qisqarishi munosabati bilan boʻshab qoladigan mablagʻlardan foydalanish tartibi toʻgʻrisidagi nizom ilovaga* muvofiq tasdiqlansin. 2. Oʻzbekiston Respublikasi Moliya vazirligi va Mehnat va aholini ijtimoiy himoya qilish vazirligining 2002-yil 26-fevraldagi “Son jihatidan qisqartirilganligi tufayli boshqaruv idoralarini taʼminlash uchun xarajatlarni moliyalash tartibi toʻgʻrisidagi nizomni tasdiqlash haqida”gi 20 va 72-son qaror (2002-yil 13-mart, roʻyxat raqami 1116-son — Meʼyoriy hujjatlar axborotnomasi, 2002-yil 5-son) oʻz kuchini yoʻqotgan deb hisoblansin. 3. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin amalga kiritilsin.
ER OSTIDAN FOYDALANGANLIK UChUN SOLIQNI HISOBLAB ChIQARISh VA TOʻLASh TARTIBI TOʻGʻRISIDAGI YOʻRIQNOMAGA OʻZGARTIRIShLAR KIRITISh HAQIDA
(resolution, 2008-01-31)

Oʻzbekiston Respublikasining Soliq kodeksi, Oʻzbekiston Respublikasining “Davlat soliq xizmati toʻgʻrisida”gi Qonuni 7-moddasi va Oʻzbekiston Respublikasi Vazirlar Mahkamasining 2003-yil 25-dekabrdagi “Oʻzbekiston Respublikasining 2004-yilga Davlat budjeti parametrlari toʻgʻrisida”gi 567-son qaroriga muvofiq qaror qilamiz: 1. Oʻzbekiston Respublikasi Moliya vazirligi va Davlat soliq qoʻmitasining 2002-yil 14-yanvarda 6, 2002-10-sonli qarori bilan tasdiqlangan “Yer ostidan foydalanganlik uchun soliqni hisoblab chiqarish va toʻlash tartibi toʻgʻrisida”gi yoʻriqnomaga (2002-yil 15-fevral, roʻyxat raqami 1098-son — Meʼyoriy hujjatlar axborotnomasi, 2002-yil, 3-4-son) ilovaga muvofiq oʻzgartirishlar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan paytdan boshlab oʻn kun oʻtgach kuchga kiradi. 1. 2-bandning ikkinchi xatboshisi chiqarib tashlansin. 2. 10-bandi quyidagi tahrirda bayon etilsin: “10. Yer ostidan foydalanganlik uchun soliq yuridik shaxslar tomonidan soliq solish obyekti va tasdiqlangan stavkalardan kelib chiqib hisoblanadi. Soliq boʻyicha xisob-kitoblar oʻsib boruvchi yakun boʻyicha 2-ilovadagi shaklga muvofiq, hisobot choragidan keyingi oyning 25-sanasidan kechiktirmay, yil yakunlari boʻyicha — yillik moliyaviy hisobotni taqdim etish muddatida davlat soliq organlariga taqdim etiladi” 3. 11-bandning “b” kichik bandi quyidagi tahrirda bayon etilsin: “b) rangli tosh xomashyosi, paleontologik qoldiqlar va boshqa geologik kolleksiya materiallari namunalarini toʻplaganlik uchun — har chorakda hisob-kitoblarni takdim etish uchun belgilangan kundan kechiktirmay”.
OʻZBEKISTON RESPUBLIKASI MOLIYA VAZIRLIGI HUZURIDAGI RESPUBLIKA YOʻL JAMGʻARMASIGA MAJBURIY AJRATMALAR BOʻYIChA HISOB-KITOB ShAKLI VA UNI TOʻLDIRISh VA TAQDIM ETISh BOʻYIChA QOIDALARNI TASDIQLASh TOʻGʻRISIDA
(resolution, 2007-05-12)

Oʻzbekiston Respublikasi Vazirlar Mahkamasining 2003-yil 21-avgustdagi 361-sonli “Oʻzavtoyoʻl” davlat-aksiyadorlik kompaniyasi va Oʻzbekiston Respublikasi Moliya vazirligi huzuridagi Respublika yoʻl jamgʻarmasi faoliyatini tashkil etish masalalari toʻgʻrisida”gi qaroriga muvofiq Oʻzbekiston Respublikasi Moliya vazirligi, Davlat soliq qoʻmitasi qaror qiladi: 1. Oʻzbekiston Respublikasi Moliya vazirligi huzuridagi Respublika yoʻl jamgʻarmasiga majburiy ajratmalarni hisob shakli 1-ilovaga* muvofiq; Oʻzbekiston Respublikasi Moliya vazirligi huzuridagi Respublika yoʻl jamgʻarmasiga majburiy ajratmalarning hisob shaklini toʻldirish va taqdim etish Qoidalari 2-ilovaga* muvofiq tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan sanadan oʻn kun oʻtgandan keyin kuchga kiradi.